b"\n_START_ARTICLE_\nBeregano lyguma\n_START_PARAGRAPH_\nBeregano lyguma (rumun. C\xc3\xa2mpia B\xc4\x83r\xc4\x83ganului)\xc2\xa0\xe2\x80\x93 stepi\xc5\xb3 lyguma pietry\xc4\x8di\xc5\xb3 Rumunijoje, sudaranti didel\xc4\x99 dal\xc4\xaf pietin\xc4\x97s Valakijos lygumos. Gars\xc4\x97ja juod\xc5\xbeemiais, humuso gausa bei jav\xc5\xb3 auginimu._NEWLINE_Pietuose ir rytuose ribojasi su Dunojumi, \xc5\xa1iaur\xc4\x97je\xc2\xa0\xe2\x80\x93 su Dunojaus intakais Buzeu ir Kelmecujumi. Vakarin\xc4\x97 riba yra linija, jungianti miestus Buzeu, Urzi\xc4\x8denis, Bude\xc5\xa1tis ir Oltenica._NEWLINE_Bukare\xc5\xa1tas yra ne Beregeno lygumoje, o Vlasiei lygumoje.\n_START_SECTION_\nIstorija\n_START_PARAGRAPH_\nD\xc4\x97l mi\xc5\xa1k\xc5\xb3 nebuvimo Beregano lyguma senov\xc4\x97je svarbus dabartine pietry\xc4\x8di\xc5\xb3 Rumunija migravusi\xc5\xb3 taut\xc5\xb3 mar\xc5\xa1rutas._NEWLINE_Beregeno step\xc4\x97 tradici\xc5\xa1kai buvo Karpat\xc5\xb3 piemen\xc5\xb3 ganyklos, ta\xc4\x8diau XIX a. pus\xc4\x97je tapo ariamomis \xc5\xbeem\xc4\x97mis._NEWLINE_XX a. 6-t\xc4\x85 de\xc5\xa1imtmet\xc4\xaf Rumunijos komunistin\xc4\x97 vald\xc5\xbeia naudojo Beregano lygum\xc4\x85 kaip masin\xc4\x97s deportacijos viet\xc4\x85. I\xc5\xa1 Vakarin\xc4\x97s Rumunijos \xc4\x8dionai buvo deportuota apie 40 t\xc5\xabkst. politini\xc5\xb3 kalini\xc5\xb3.\n_START_SECTION_\nKlimatas\n_START_PARAGRAPH_\nBeregeno lyguma turi gana at\xc5\xa1iaur\xc5\xb3 klimat\xc4\x85 su kar\xc5\xa1tomis sausomis vasaromis. Joje yra vietov\xc4\x97, kur buvo u\xc5\xbefiksuota auk\xc5\xa1\xc4\x8diausia Rumunijoje oro temperat\xc5\xabra\xc2\xa0\xe2\x80\x93 +44,5\xc2\xa0\xc2\xb0C (Ion Sion). \xc5\xbdiemos \xc5\xa1altos, \xc5\xbeiem\xc4\x85 lygumoje b\xc5\xabna p\xc5\xabgas sukeliantis v\xc4\x97jas krivecas (rumun. criv\xc4\x83\xc5\xa3). Manoma, kad d\xc4\x97l \xc5\xa1ios savyb\xc4\x97s lyguma pavadinta B\xc4\x83r\xc4\x83gan, nes kuman\xc5\xb3 kalboje \xc5\xa1is \xc5\xbeodis rei\xc5\xa1kia 'vieta, kur siaut\xc4\x97ja p\xc5\xabgos'._NEWLINE_D\xc4\x97l klimato \xc5\xa1i lyguma laikoma pras\xc4\x8diausia vieta gyventi Rumunijoje._NEWLINE_Savo romane Ciulinii B\xc4\x83r\xc4\x83ganului ('Beregeno dagiai') rumun\xc5\xb3 ra\xc5\xa1ytojas Panaitas Istratis (Panait Istrati) Beregano lygum\xc4\x85 apra\xc5\xa1\xc4\x97 taip:_NEWLINE_Med\xc5\xbeiai \xc4\x8dia neauga, o nuo vieno \xc5\xa1ulinio iki kito taip toli, kad gali ir numirti i\xc5\xa1 tro\xc5\xa1kulio pusiaukel\xc4\x97je. Beregano gyventojai nuolat tikisi, kad vien\xc4\x85 dien\xc4\x85 kas nors ateis ir pamokys, kaip geriau gyventi Beregane, \xc5\xa1iose bauginan\xc4\x8diose dykviet\xc4\x97se, kur vanduo slypi giliai \xc5\xbeem\xc4\x97s viduriuose ir kur niekas neauga, i\xc5\xa1skyrus dagius. Jie padengia \xc5\xbeem\xc4\x97s pavir\xc5\xa1i\xc5\xb3 ma\xc5\xbeiau kaip per savait\xc4\x99. Tai vienintelis dalykas, k\xc4\x85 Neregenas paken\xc4\x8dia. I\xc5\xa1skyrus avis, kurios geid\xc5\xbeia \xc5\xa1i\xc5\xb3 dagi\xc5\xb3 ir god\xc5\xbeiai juos \xc4\x97da. Ateina \xc5\xbeiema, ir piemenys palieka \xc5\xa1i\xc4\x85 Dievo u\xc5\xbemir\xc5\xa1t\xc4\x85 \xc5\xbeem\xc4\x99 bei gr\xc4\xaf\xc5\xbeta namo. Tada Beregenas apsikloja savo balto kailio dangalu ir ilsisi \xc5\xa1e\xc5\xa1is m\xc4\x97nesius. Jame niekas daugiau negyvena. Tai yra Bereganas."